Dobré ránko , mam silný kasel
Dobré ránko mam silný kašeľ už takmer druhý mesiac a hlasivky sú preťažené od kašlú užívala som solmukol sirup aj tusin kvapky od kašlú trošku mi to prešlo a zasa začal kašeľ je hlienovy 
Ďakujem za radu
Dobrý deň.
ďakujeme za Vašu otázku.
Kašeľ, ktorý trvá viac ako 3 týždne, označujeme ako chronický kašeľ. Dlhotrvajúci kašeľ sa môže vyskytovať pri viacerých ochoreniach ako sú napríklad alergie, astma, refluxná choroba pažeráka, ochorenia srdca a iné. Vyskytuje sa tiež aj u fajčiarov, ale môžu ho spôsobiť aj baktérie alebo vírusy. Pokiaľ kašeľ trvá dlhšie ako 3 týždne je potrebné absolvovať vyšetrenie u lekára, ktorý na základe dôkladného vyšetrenia určí príčinu kašľa a následnú liečbu.
Prajem skorú úľavu od ťažkostí.
S pozdravom
PharmDr. Veronika Kiabová